Euroopa Kohtu (suurkoda) 18. detsembri 2025. aasta otsus – WS jt vs. Frontex (ühine tagasisaatmisoperatsioon)
(kohtuasi C-679/23 P)1
(Apellatsioonkaebus – Ühine varjupaiga- ja sisserändepoliitika – Määrus (EL) 2016/1624 – Euroopa Liidu välispiiride integreeritud haldamine – Euroopa piiri- ja rannikuvalve – Euroopa Piiri- ja Rannikuvalve Amet (Frontex) – Frontexi kohustused põhiõiguste kaitsmisel – Frontexi koordineeritud ühine tagasisaatmisoperatsioon – Frontexi lepinguväline vastutus – Põhjuslik seos selliste kohustuste rikkumise ja tekkinud kahju vahel)
Kohtumenetluse keel: inglise
Pooled
Apellandid: WS, WT, WY, WZ, YA, YB (esindajad: advocaten L. M. Komp, A. M. van Eik ja E. Sharpston, BL)
Teine menetlusosaline: Euroopa Piiri- ja Rannikuvalve Amet (Frontex) (esindajad: H. Caniard, R. A. Popa ja C. Rueger, hiljem H. Caniard, C. Carroll ja R. A. Popa, keda abistas avocat B. Wägenbaur)
Resolutsioon
Tühistada Euroopa Liidu Üldkohtu 6. septembri 2023. aasta kohtuotsus WS jt vs. Frontex (T-600/21, EU:T:2023:492), välja arvatud esiteks osas, milles tunnistatakse vastuvõetamatuks repliigi lisad C.1 ja C.3–C.6 ning tõend E.1, mille WS, WT, WY, WZ, YA ja YB esitasid, ning teiseks osas, milles tuvastatakse, et Euroopa Piirivalve- ja Rannavalveametile (Frontex) ette heidetud tegevuse ning WSi, WT, WY, WZi, YA ja YB väidetava kahju vahel puudub põhjuslik seos seoses nende Kreekasse jõudmisega kantud kuludega.
Saata kohtuasi tagasi Euroopa Liidu Üldkohtule.
Otsustada kohtukulude kandmine edaspidi.
____________
1 ELT C, C/2024/633.